อรุณี นันทิวาส

**อรุณี นันทิวาส** (21 มิถุนายน พ.ศ. 2499 – 4 ธันวาคม พ.ศ. 2568)  เป็นนักพากย์หญิงชาวไทย เคยพากย์เสียงตัวละครอนิเมะแก่บริษัทหลายแห่ง เช่น ช่อง 9 เอ็มคอตเอชดี, ไทก้า, เด็กซ์ และอามีโก้ เป็นอาทิ เธอได้รับรางวัลโทรทัศน์ทองคำ สาขาผู้บรรยายหญิงดีเด่นจากอนิเมะเรื่อง *[[ฮาเงมารุ เจ้าหนูจอมแก่น]]* และผู้พากย์ดีเด่น จากอนิเมะเรื่อง *[[เซเลอร์มูน คริสตัล]]* และมีชื่อเสียงจากการพากย์ตัวละครอนิเมะชั้นนำ เช่น โฮเนะกาว่า ซึเนะโอะ จาก *[[โดราเอมอน]]*, เอโดงาวะ โคนัน จาก *[[ยอดนักสืบจิ๋วโคนัน]]*, โทนี่ โทนี่ ช็อปเปอร์ และนิโค โรบิน จาก *[[วันพีซ]]* เป็นต้น

อรุณียุติบทบาทการพากย์ด้วยเหตุผลส่วนตัว เมื่อวันที่ 27 สิงหาคม พ.ศ. 2564 ในเดือนสิงหาคม พ.ศ. 2565 อรุณีได้กลับมาพากย์อีกครั้งในเรื่อง *[[วันพีซ ฟิล์ม เรด]]* และ *[[โดราเอมอนเดอะมูฟวี่: สงครามอวกาศจิ๋วของโนบิตะ 2021|โดราเอมอน เดอะมูฟวี่ สงครามอวกาศจิ๋วของโนบิตะ 2021]]*

อรุณี นันทิวาส เสียชีวิตในวันที่ 4 ธันวาคม พ.ศ. 2568 ด้วยปัญหาทางด้านสุขภาพ

## ประวัติ
อรุณีเกิดเมื่อวันที่ 21 มิถุนายน พ.ศ. 2499 เป็นชาวเขตหนองจอก กรุงเทพมหานครมาโดยกำเนิด สำเร็จการศึกษาจากสถาบันเทคโนโลยีราชมงคล วิทยาเขตเทคนิคกรุงเทพฯ

แรกเริ่มอรุณีเข้าทำงานที่แผนกฝ่ายผลิตรายการโทรทัศน์ของช่อง 9 อ.ส.ม.ท. ใน พ.ศ. 2523 และเข้าเป็นผู้ประกาศของสถานี ทำหน้าที่อ่านสไลด์ ครั้น พ.ศ. 2525 จึงมีโอกาสเข้าไปทำงานในฝ่ายพากย์การ์ตูน เธอได้ร่วมงานกับสมจินต์ ธรรมทัต กำธร สุวรรณปิยะศิริ ศุภมิตร ศาตะจันทร์ และดาเรศ ศาตะจันทร์ ซึ่งล้วนเป็นนักพากย์ผู้มีชื่อเสียง โดยในขณะนั้นทางช่องมีฝ่ายพากย์การ์ตูนอยู่แล้ว ได้แก่ นิรันดร์ บุณยรัตพันธุ์ (หรือน้าต๋อยเซมเบ้) ฉันทนา ธาราจันทร์ และศันสนีย์ วัฒนานุกูล โดยนิรันดร์เป็นผู้สอนและให้คำแนะนำในการพากย์ เพราะอรุณีมีเสียงใหญ่กว้างและไม่หวานแบบนางเอก แต่เหมาะกับบทเด็กผู้ชายแก่นแก้ว และมีชื่อเสียงจากการรวมทีมพากย์เรื่อง *โดราเอมอน* โดยมีฉันทนาพากย์เป็นโดราเอมอน ศันสนีย์พากย์เป็นโนบิตะ ศรีอาภาพากย์เป็นชิซูกะ นิรันดร์พากย์เป็นไจแอนท์ และอรุณีพากย์เป็นซึเนะโอะ จนเป็นภาพจำ ระหว่างนั้นก็ศึกษาต่อในระดับปริญญาตรี สาขานิเทศศาสตร์ มหาวิทยาลัยสุโขทัยธรรมาธิราช เมื่อสำเร็จการศึกษาใน พ.ศ. 2530 จึงย้ายไปอยู่ฝ่ายเซนเซอร์ของสถานี และทำงานพากย์ควบคู่ไปด้วย แม้หลังเกษียณไปแล้วเธอก็ยังพากย์ให้กับช่อง 9 หรือปัจจุบันคือช่องเอ็มคอตเอชดี

อรุณีมีชื่อเสียงจากการพากย์อนิเมะเรื่องต่าง ๆ เช่น *[[ฮาเงมารุ เจ้าหนูจอมแก่น]]* จนได้รับรางวัลโทรทัศน์ทองคำ, กอร์น ฟรีคส์ จากเรื่อง *[[ฮันเตอร์ × ฮันเตอร์]]*, เคโรโระ จากเรื่อง *[[เคโรโระ ขบวนการอ๊บอ๊บป่วนโลก]]* (ปี 1–5), เอโดงาวะ โคนัน และซึซึกิ โซโนโกะ จากเรื่อง *[[ยอดนักสืบจิ๋วโคนัน]]*, โทนี่ โทนี่ ช็อปเปอร์ และนิโค โรบิน จากเรื่อง *[[วันพีซ]]* โดยเฉพาะโคนัน นับเป็นผลงานสร้างชื่อของเธอ เธอกล่าวเกี่ยวกับการพากย์โคนันไว้ว่า "เราได้รับโอกาสให้ได้พากย์ตัวละครตัวนี้ตั้งแต่ตัวที่ 1 เลย เราจะได้พากย์ตั้งแต่ตอนแรกเลย ก็เป็นปีที่ 14 แล้ว และยังไม่จบสักที พระเอกก็ยังตัวเล็กเหมือนเดิม [...] ซึ่งโคนันเป็นการ์ตูนที่พากย์ค่อนข้างยากหน่อย [...] น้าตุ๊กได้มีโอกาสได้คุยกับคนแปลเอง ยังบอกเลยว่า แปลยาก มันไม่เหมือนการ์ตูนรื่นเริงทั่วไป เล่นอะไรก็ได้สนุกสนาน ให้มันเป็นเหตุเป็นผล" และ "...แต่นี่บทพูดจะเยอะมาก แล้วคนพากย์ก็ต้องพากย์ให้เป็นเหตุเป็นผลตามบทด้วย แล้วคนแปลก็แปลยาก" โดยทีมพากย์ *[[เซเลอร์มูน คริสตัล]]* ได้แก่ นิรันดร์ บุณยรัตพันธุ์ วิภาดา จตุยศพร ศรีอาภา เรือนนาค อรุณี นันทิวาส ฉันทนา ธาราจันทร์ และศันสนีย์ วัฒนานุกูล ได้รับรางวัลโทรทัศน์ทองคำ ผู้พากย์ดีเด่น เมื่อวันที่ 18 กุมภาพันธ์ พ.ศ. 2560 นอกจากงานพากย์อนิเมะและโทกูซัตสึแล้ว ยังมีงานพากย์ภาพยนตร์เรื่อง *[[แฮร์รี่ พอตเตอร์กับภาคีนกฟีนิกซ์ (ภาพยนตร์)|แฮร์รี่ พอตเตอร์กับภาคีนกฟีนิกซ์]]* (2550) และ *[[แฮร์รี่ พอตเตอร์กับเครื่องรางยมทูต ภาค 1]]* (2553) รับบทโดโลเรส อัมบริดจ์

อรุณีให้สัมภาษณ์กับ *ผู้จัดการออนไลน์* เมื่อ พ.ศ. 2558 ว่าส่วนใหญ่ใช้ชีวิตอยู่ต่างจังหวัด อาทิตย์หนึ่งมาพากย์ราว 2-3 วัน และจะรับงานพากย์ให้น้อยลง ต่อมา พ.ศ. 2561 อรุณีลดงานพากย์อนิเมะลง เหลือการพากย์อนิเมะเพียงสามเรื่อง คือ *[[โดราเอมอน]]*, *[[ยอดนักสืบจิ๋วโคนัน]]* และ *[[วันพีซ]]* และวันที่ 27 สิงหาคม พ.ศ. 2564 อรุณียุติบทบาทการพากย์ตัวละครอนิเมะทุกตัว เนื่องด้วยเหตุผลส่วนตัว

พ.ศ. 2565 อรุณีกลับมาให้เสียงซึเนะโอะใน *[[โดราเอมอนเดอะมูฟวี่: สงครามอวกาศจิ๋วของโนบิตะ 2021|โดราเอมอน เดอะมูฟวี่ สงครามอวกาศจิ๋วของโนบิตะ 2021]]*

ผลงานสุดท้ายที่อรุณีพากย์เสียงอนิเมะคือ *[[โดราเอมอน ตอน รถด่วนแห่งกาแล็กซี่ของโนบิตะ|โดราเอมอน เดอะมูฟวี่ ตอน รถด่วนแห่งกาแล็กซี่ของโนบิตะ]]* ก่อนที่จะเสียชีวิต

## ผู้ที่พากย์เสียงแทน

## ผลงาน
### การ์ตูนญี่ปุ่น
* หุ่นเทพเจ้าดา-การ์น (วิดีโอสแควร์) รับบทเป็น ทาคาสุกิ เซย์จิ
* ซิตี้ฮันเตอร์ (วิดีโอสแควร์,ช่อง 9) รับบทเป็น โนกามิ ซาเอโกะ
* ฮาเงมารุ เจ้าหนูจอมแก่น (ช่อง 9) รับบทเป็น ฮาเงตะ ฮาเงมารุ	
* กูกูกัมโม่ (ช่อง 9) รับบทเป็น สึคุดะ ฮัมเปตะ	
* ปาปุว่าคุง (ช่อง 9) รับบทเป็น ปาปุว่า	
* เจ้าชายอภินิหาร (ช่อง 9) รับบทเป็น เมดูซ่า
* ผีน้อยคิวทาโร่ (ช่อง 9) รับบทเป็น คิวทาโร่
* อูเทนะ พลิกฟ้าตามหารัก (ช่อง 9) รับบทเป็น อาริสึคาว่า จูริ, คิริว นานามิ 
* คนเก่งทะลุโลก (ช่อง 9) รับบทเป็น โบตั๋น, คุวาบาร่า ชิสึรุ, มุคุโร	
* แผนปราบผีไม่มีอั้น (ช่อง 9) รับบทเป็น มิคามิ เรโกะ
* เซเลอร์มูน (ช่อง 9) รับบทเป็น ฮิโนะ เร (เซเลอร์มาร์ส), คิโนะ มาโกโตะ (เซเลอร์จูปิเตอร์) (ภาคแรก-ภาค S), Sailor Star Flighter	
* เมจิกไนท์ เรย์เอิร์ธ (ช่อง 9) รับบทเป็น ริวซากิ อุมิ
* รันม่า ½ (ช่อง 9) รับบทเป็น ซาโอโตเมะ รันม่า (หญิง)
* ไยบะ ซามูไรรุ่นจิ๋ว (ช่อง 9) รับบทเป็น คุโรงาเนะ ไยบะ, คางุยะ (ตั้งแต่ตอนที่ 34-38 [อวสาน] แทน พิชยา บุญสม) อีพงษ์นี
* นักซึ่งสายฟ้า เร็ตส์ & โก!! (ไรท์พิคเจอร์) รับบทเป็น เซบะ โก
* นักซึ่งสายฟ้า เร็ตส์ & โก!! MAX (ช่อง 9) รับบทเป็น อิจิมอนจิ โกคิ
* โมบิลสูทกันดั้ม 08th ทีม (เด็กซ์) รับบทเป็น คาเรน โจชัว
* กันดั้มวิง (ช่อง 9) รับบทเป็น กัปตัน นอยน์ ลูเครเซีย
* กันดั้มวิง (ไทก้า) รับบทเป็น ดูโอ แม็กซ์เวลล์, โดโรธี, เลดี้ อัน
* กันดั้มวิงเอ็นเลสวอลด์ (เด็กซ์) รับบทเป็น แมรี่ไมอา บาตั้น, แซลลี่ โป
* กันดั้มเอ็กซ์ (ไทก้า) รับบทเป็น การ์ร็อด รัน, โทนิยะ มาร์
* กันดั้มซี้ด (เด็กซ์) รับบทเป็น นาทาล บาจิรูล, เฟรย์ ออล์สตาร์, อิซาค จูล, เอริกา ซิมมอนส์
* กันดั้มซี้ดเดสทินี (เด็กซ์) รับบทเป็น ลูน่ามาเรีย ฮอว์ค, ทาเรีย กราดีส, เอริกา  ซิมมอนส์, ฮีลด้า ฮาร์เคน, มายุ อาสึกะ
* กันดั้มดับเบิลโอ (เด็กซ์) รับบทเป็น สุเมรากิ ลี โนริเอกะ, หลุยส์ ฮาเลวี, เนน่า ทรินิตี้
* กันดั้มเอจ (DEX) รับบทเป็น ฟลิต อาซึโนะ (ตอนเด็ก) 
* กันดั้มบิลด์ไฟท์เตอร์ (DEX) รับบทเป็น มิโฮชิ (คิราระ)	
* กัชเบล (ช่อง 9) รับบทเป็น กัชเบล, โซฟิส
* ดิจิมอนแอดเวนเจอร์ (ช่อง 9) รับบทเป็น ยางามิ ไทจิ, พัลมอน, โทเกมอน, ลิลิมอน
* ดิจิมอนแอดเวนเจอร์ 02 (ช่อง 9) รับบทเป็น ยางามิ ไทจิ, อิโนอุเอะ มิยาโกะ, วีมอน
* ดิจิมอนเทมเมอร์ (ช่อง 9) รับบทเป็น มัตสึดะ ทาคาโตะ
* ดิจิมอนเซฟเวอร์ส (ช่อง 9) รับบทเป็น คุโรซะกิ มิกิ, ไดมง ชิกะ, คุณย่าของโทม่า, โกลึมอน, กาโอมอน, ยูคิดารุมอน, ดุ๊กมอน, อิกดราชิล
* ดิจิมอนครอสวอร์ส (ช่อง 9, ไทก้า) รับบทเป็น คุโด ไทกิ
* ผ่ามิติ เดวิลชิล (ช่อง 9) รับบทเป็น คูล
* เบย์เบลด ศึกลูกข่างสะท้านฟ้า ภาค 1 (ช่อง 9) รับบทเป็น ฮิวาตาริ ไค, โอลิเวอร์ โปรันเซ่	
* บาคุกัน มอนสเตอร์บอลทะลุมิติ (ช่อง 9) รับบทเป็น คุโซ ดันมะ, จาง ลี่, ไชอา
* โปเกมอน (ช่อง 9) รับบทเป็น ฮารุกะ, คุณจุนซ่า, ฮานาโกะ (คุณแม่ของซาโตชิ), ไอริส, และเสียงโปเกม่อนบางตัว
* แม่มดน้อยโดเรมี (ช่อง 9) รับบทเป็น ฟูจิวาระ ฮาซึกิ, ฮานะจัง, มาจอริก้า
* พาวเวอร์พัฟฟ์เกิลส์แซด (ช่อง 9) รับบทเป็น มาสึบาระ คาโอรุ, พาวเวิร์ดบัตเตอร์คัพ
* แฟรี่เทล ศึกจอมเวทอภินิหาร (ช่อง 9) รับบทเป็น เอลซ่า สการ์เล็ต, เลวี่ แมคการ์เดน, โรเมโอ คอนวอลท์, อะควอเรียส, คาน่า อัลเบโรน่า, บิสก้า มูแลง, นัตสึ ดรากูนีล (ตอนเด็ก), คาเรน ลินลิก้า, ชิมอน (ตอนเด็ก)
* มหัศจรรย์สาวน้อยพริตตี้เคียว แมกซ์ฮาร์ต (ช่อง 9, DEX) รับบทเป็น เมปเปิ้ล, คุโจ ฮิคาริ (ไชน์นี่ ลูมินัส)
* มหัศจรรย์สาวน้อยพริตตี้เคียว สแปลช☆สตาร์ (ช่อง 9) รับบทเป็น คุณแม่ของไม, ชปปี้, คิริว คาโอรุ, เจ้าหญิงฟีเลีย 
* เทพอสูรจิ้งจอกเงิน (ช่อง 9) รับบทเป็น ซังโกะ, ชิปโปจัง	
* มิรุโม่ ภูตจิ๋วจอมป่วน (ช่อง 9) รับบทเป็น ริรุมุ
* ร็อคแมนเอ็กเซ่ (ช่อง 9) รับบทเป็น โรล, อายาโนะโคจิ ไยโตะ, อากิจัง, เจ้าหญิงไพรด์	
* ฮันเตอร์ × ฮันเตอร์ ((อามีโก้, ช่อง 9) รับบทเป็น กอร์น ฟรีคส์
* หน้ากากแก้ว 2005 (อามีโก้, ช่อง 9) รับบทเป็น ฮิเมกาวะ อายูมิ
* ยอดนักสืบจิ๋วโคนัน (ไทก้า, ช่อง 9) รับบทเป็น เอโดงาวะ โคนัน, ซึซึกิ โซโนโกะ, คิซากิ เอริ, มิอิเกะ นาเอโกะ, มิซึนาชิ เรย์นะ, เบลม็อท/คริส วินยาร์ด, โอกะ โมมิจิ
* ศึกจอมเวทปราบมาร (ไทก้า, ช่อง 9) รับบทเป็น โทดะร่างภูต (ม๊กคุง)	
* นาเดีย กับ ปริศนาอัญมณีมหัศจรรย์ (ไทก้า) รับบทเป็น แกรนดีส
* ราชันย์ผู้กล้า กาโอไกการ์ (ไทก้า) รับบทเป็น อามามิ มาโมรุ, สวอน ไวท์
* โรงเรียนนักสืบ Q (ไทก้า) รับบทเป็น นารุซาวะ คาซึมะ
* แขนกล คนแปรธาตุ (ไทก้า) รับบทเป็น ริซ่า ฮอว์คอาย, พีนาโกะ ร็อกเบล, โรเซ่ โทมัส, เชสก้า, อิสึมิ เคอร์ติส, เอนวี่
* แขนกล คนแปรธาตุ: บราเธอร์ฮูด (โรส) รับบทเป็น ริซ่า ฮอว์คอาย, พีนาโกะ ร็อกเบล, โรเซ่ โทมัส, เชสก้า, โอลิเวียร์ มิร่า อาร์มสตรอง, อิสึมิ เคอร์ติส, เอนวี่
* ดิจิมอนเทมเมอร์ (ไทก้า) รับบทเป็น มัตสึดะ ทาคาโตะ, ดุ๊กมอน
* ดิจิมอนเซฟเวอร์ส (ไทก้า) รับบทเป็น ชิโรคาวะ เมงุมิ, ปิโยมอน, ลาลามอน และร่างพัฒนาต่อเนื่อง, ไดมง ซายูริ, นานามิ / ไบโอโคลท์มอน / ไบโอโลตัสมอน, ดุ๊กมอน, อิกดราชิล
* เทพอสูรจิ้งจอกเงิน (ไทก้า) รับบทเป็น คาเอเดะ, ชิปโปจัง
* สงครามเวหา ฟาฟเนอร์ (ไทก้า) รับบทเป็น ฮาซามะ โชโกะ, คานอน เมมฟิส
* Fate Stay/Night มหาสงครามจอกศักดิ์สิทธิ์ (ไทก้า) รับบทเป็น โทซากะ ริน, แคสเตอร์, มิตสึซุริ อายาโกะ
* มิโกะ คนทรงหุ่นเทวะ (ไทก้า) รับบทเป็น ซิสเตอร์ มิยาโกะ (โอโรจิ เศียรที่ 2), ซาโอโตเมะ มาโกโตะ, โองามิ โซมะ (วัยเด็ก)
* ไม-ฮิเมะ ศึกศาสตราเจ้าหญิงแห่งดวงดาว (ไทก้า) รับบทเป็น คูกะ นัตสึกิ, โฮมุระ นางิ, ซากิซาวะ โยโกะ (ตั้งแต่ตอนที่ 2 ไป)
* ไม-โอโตเมะ ศึกอัญมณีสาวน้อยแห่งดวงดาว (ไทก้า) รับบทเป็น นีน่า หว่อง, นัทสึกิ ครูเกอร์
* สาวน้อยจอมเวท นาโนฮะ (ไทก้า) รับบทเป็น ยูโน สไครเออร์
* สาวน้อยจอมเวท นาโนฮะ A's (ไทก้า) รับบทเป็น ยูโน สไครเออร์, ซิกนัม
* สาวน้อยจอมเวท นาโนฮะ สไตรเกอร์ (ไทก้า) รับบทเป็น ยูโน สไครเออร์, ซิกนัม, เทียน่า แลนสเตอร์, คาริม การ์เซีย, ทาคามาจิ วิวีโอ
* อีวานเกเลียน (ไทก้า) รับบทเป็น โซริว อาสึกะ แลงลีย์, อากางิ ริตสึโกะ
* ซากุระ มือปราบไพ่ทาโรต์ (อามีโก้) รับบทเป็น เคลเบรอส (เคโระจัง), เอริออล ฮิอิรางิซาวา
* เสน่ห์สาวข้าวปั้น (อามีโก้) รับบทเป็น อุโอทานิ อาริสะ, โซมะ คางุระ
* เหนือฟ้าใต้พิภพ ข้าเจ๋งสุด (อามีโก้) รับบทเป็น อิซูซุ เอมิ, โคโนอิเคะ จิอากิ
* ดราก้อนบอล (เด็กซ์) รับบทเป็น ซง โกคู (วัยเด็ก), ตัวประกอบหลักทุกตอน
* คุณครูจอมเวทย์ เนกิมะ! (เด็กซ์) รับบทเป็น โคโนเอะ โคโนกะ, เอวานเจลีน เอ. เค. แม็คโดเวลล์
* แชมเปี้ยนเจปัง สูตรดังเขย่าโลก (เด็กซ์) รับบทเป็น คังมุริ ชิเงรุ, อาซึสะงาวะ มิซึโนะ, โซฟี บัลซัค คิริซากิ
* โอรัน ชมรมรัก คลับมหาสนุก (เด็กซ์) รับบทเป็น ฮานิโนะสุกะ มิสุคุนิ
* Girl und Panzer (เด็กซ์) รับบทเป็น เรเซ มาโกะ, อามิ โจโนะ
* บาคุกัน มอนสเตอร์บอลทะลุมิติ (เด็กซ์) รับบทเป็น คุโซ ดันมะ และ ไวเวิร์น
* วันพีซ (เด็กซ์) รับบทเป็น โทนี่ โทนี่ ช็อปเปอร์, นิโค โรบิน, ตัวประกอบหลัก
* โค้ด กีอัส ภาคการปฏิวัติของลูลูช (เด็กซ์) รับบทเป็น คาเรน สแทดท์เฟลด์, คอร์เนเลีย ลี บริแทนเนีย, ลูลูช แลมเพอรูจ (เด็ก), โจว เซียงหลิน, ชิโนซากิ ซาโยโกะ, มิเร แอชฟอร์ด, โรโล่ แลมเพอรูจ, มารีแอน วี บริแทนเนีย
* โทระโดระ! ยายเสือใสกับนายหน้าโหด (เด็กซ์) รับบทเป็น ไอซากะ ไทกะ
* โลกิ ปริศนาแร็กนาร็อก (อามีโก้) รับบทเป็น โอซีม่า เรย์ยะ
* สึบาสะ สงครามเทพข้ามมิติ (ไทก้า) รับบทเป็น เชารัน
* โกดันนาร์ (ไทก้า) รับบทเป็น ลู รูซ์, ตัวประกอบในเรื่อง
* สงครามเวหา ฟาฟเนอร์ (ไทก้า) รับบทเป็น ฮาซามะ โชโกะ, คานน เมมฟิส
* บลูดราก้อน (ไทก้า) รับบทเป็น โซระ
* มือปราบป่วนมาร (ไทก้า) รับบทเป็น โอคิตะ คาโอรุ, เนโกะมารุ
* ยูเรก้า เซเว่น (เด็กซ์) รับบทเป็น ยูกิ ทัลโฮ (ทาลุโฮะ)
* ชินมาชินก้า Z (เด็กซ์) รับบทเป็น  บารอนอาชูร่า (ซีกหญิง), คาบุโตะ ชิโร่, คิคุโนสึเกะ
* คินนิคุแมน ภาค 2 (เด็กซ์) รับบทเป็น อเล็กซานเดรีย มีต, เคย์โกะ (เพื่อนของ ริงโกะ)
* เซนต์เซย่า (เด็กซ์) รับบทเป็น ไชน่า, กิกิ, คาเมเลี่ยน จูเน่
* Xxxโฮลิค (ไทก้า) รับบทเป็น คุโนงิ ฮิมาวาริ
* กินทามะ (ไทก้า) รับบทเป็น ชิมูระ ทาเอะ, โอโทเซะ, ซารุโทบิ อายาเมะ
* สงครามซากุระ (ไทก้า) รับบทเป็น มาเรีย ทาชิบาน่า, ลี โครัน
* อภินิหารหุ่นทะลวงสวรรค์ (เด็กซ์) รับบทเป็น เนีย
* เปลวฟ้าผ่าปฐพี (ไทก้า) รับบทเป็น คิริซาวะ ฟูโกะ, ไซโจ, คาเงโฮชิ คาเงโร่ (ภายหลังให้ คุณ รัชนี อารีย์รักษ์วานิช พากย์แทน)
* โรงเรียนป่วนนักเรียนเป๋อ (ไทก้า) รับบทเป็น ทาคิโนะ โทโมะ, คุโรซาว่า มินาโมะ 
* บ้านพักอลเวง (อามีโก้) รับบทเป็น อาโอยามะ โมโตโกะ, อุราชิมะ ฮารุกะ
* เทพธิดาอลเวง (DEX) รับบทเป็น อุร์ด
* โตเกียวเหมียวเหมียว (อามีโก้) รับบทเป็น มิโดริคาวะ เลตัส, ฮวง ปุริน
* นานะ (ไทก้า) รับบทเป็น โอซากิ นานะ
* ไซยูกิ (ไทก้า) รับบทเป็น ซง โกคู
* สกูลรัมเบิ้ล สูตรรักฉบับนักเรียน (อามีโก้) รับบทเป็น ทาคาโนะ อากิระ
* เทพธิดามหาประลัย (ไทก้า) รับบทเป็น โจ, เอมี่
* ฟุล เมทัล พานิก! (อามีโก้) รับบทเป็น เมลิซซ่า เหมา
* ซานต้าบ๊องต้องเป็นเธอ! (เดกซ์) รับบทเป็น เชอร์รี่
* โดราเอมอน (โรส) พากย์เสียง โฮเนะคาว่า ซึเนโอะ, โกดะ ทาเอโกะ
* โดราเอมอน (วิดีโอสแควร์) พากย์เสียง โดราเอมอน, โนบิ ทามาโกะ
* ดร.สลัมป์ กับหนูน้อยอาราเล่ (ไทก้าและช่อง 9) รับบทเป็น คิมิโดริ อากาเนะ, โซระมาเมะ พีสึเกะ
* จีทีโอ คุณครูพันธุ์หายาก (ไทก้า) รับบทเป็น ผู้อำนวยการซากุไร, คันซากิ อุรุมิ, อาจารย์โมริทากะ  
* ชาแมนคิง (อามีโก้) รับบทเป็น โฮโรโฮโร่, เต๋า เร็น, เต๋า จุน, อาซาคุระ ฮาโอ
* เคโรโระ ขบวนการอ๊บอ๊บป่วนโลก (โรส) รับบทเป็น สิบโท เคโรโระ (ปี 1-4 ภายหลังขนิษฐา ปราณีตพลกรัง พากย์แทนในปี 5)
* ไทเกอร์แอนด์บันนี่ (เด็กซ์) รับบทเป็น โปรดิวเซอร์อานีส
* อันปังแมน ยอดมนุษย์ขนมปัง (การ์ตูนอินเตอร์) รับบทเป็น มนุษย์ขนมปังใส้แกง, มนุษย์ข้าวหน้ากุ้ง
* นักเตะแข้งสายฟ้า (ช่อง 9) รับบทเป็น คิโนะ อากิ, คุริมาสึ เทปเปย์, อุราเบะ ริกะ, ซาคุมะ จิโร่, ทาจิมุไค ยูกิ, เอนโด มาโมรุ (พากย์แทน ฉันทนา ธาราจันทร์ ชั่วคราว)
* อีเดน ออฟ ดิ อีสท์ (เด็กซ์) รับบทเป็น มิตจอง, ชิระโทริ ไดอาน่า คุโรฮะ
* แบทเทิลสปิริตส์ เกมการ์ดทะลุมิติ (เด็กซ์) รับบทเป็น บาชิน ท็อปปะ 
* ชินจังจอมแก่น (EVS, วีดีโอสแควร์) รับบทเป็น โนะฮาร่า ชินโนะสึเกะ, เคย์โกะ, ครูมัตสึซากะ อุเมะ, โนะฮาร่า ซึรุ และซากุระดะ โมเอโกะ
* โรงเรียนมัธยมแห่งความตาย (DEX) รับบทเป็น บุสึจิม่า ซาเอโกะ, มินามิ ริกะ, ทาคากิ ยูริโกะ (คุณแม่ของซายะ)
* สาวน้อยเวทมนตร์ มาโดกะ (DEX) รับบทเป็น มิกิ ซายากะ, คิวเบย์
* โทริโกะ (ช่อง 9) รับบทเป็น ทีน่า, เซ็ตสึโนะ
* Yes! พรีเคียว 5, Yes! พรีเคียว 5 GoGo พากย์เสียง นัตสึกิ ริน (เคียวรูจ), ไซรัป
* เฟรชพรีเคียว! พากย์เสียง ฮิงาชิ เซ็ตสึนะ (เคียวแพชชั่น) หรือ อีส
* เลิฟไลฟ์! ปฏิบัติการไอดอลจำเป็น (DEX) รับบทเป็น โซโนดะ อุมิ
* การ์ดไฟท์!! แวนการ์ด (ช่อง 9, DEX) พากย์เสียง โทคุระ มิซากิ, คัทสึรางิ คามุย, โทบิตะ ไม
* ทรานส์ฟอร์มเมอร์ส ไพร์ม (MCOT Family) รับบทเป็น ราฟ เอสกิวัล, แม่ของแจ็ค
* โมบิลสูทกันดั้ม ไอรอนบลัด ออแฟ็น (DEX) รับบทเป็น คูเดเลีย ไอนะ เบิร์นสไตน์
* เซเลอร์มูน คริสตัล พากย์เสียง ฮิโนะ เร (เซเลอร์มาร์ส), อุซางิน้อย (เซเลอร์มูนน้อย), ควีนเบริล, แบล็คเลดี้  
* ฮาร์ตแคชพรีเคียว! พากย์เสียง เมียวโดอิน อิทสึกิ (เคียวซันไชน์), ดาร์คพรีเคียว
* ครูพิเศษจอมป่วน รีบอร์น (Cartoon Club) พากย์เสียง ซาวาดะ สึนะโยชิ

### การ์ตูนต่างประเทศ

* มายลิตเติ้ลโพนี่ มิตรภาพอันแสนวิเศษ (MCOT Family) พากย์เป็น เรนโบว์แดช, สวีทตี้เบล

### ภาพยนตร์แนวโทคุซัทสึ

* เจ็ทแมน (ช่อง 9, TIGA, วิดีโอสแควร์) พากย์เป็น โอดะงิริ อายะ, ฮายาซากะ อาโกะ/บลู สวอโลว์ (วีดีโอสแควร์) อาโออิ ริเอะ หรือ มาเรีย
* ไฟว์แมน (วีดีโอสแควร์) พากย์เป็น โฮชิคาวะ เรมิ/ไฟว์เยลโล่
* จูเรนเจอร์ (ช่อง 9, วิดีโอสแควร์) พากย์เป็น บอย / ไทเกอร์เรนเจอร์, บันโดร่า
* ไดเรนเจอร์ (TIGA, วิดีโอสแควร์) พากย์เป็น กาล่า, คุจาคุ, แม่ของโก, คาเมโอะ (ร่างเต่า, ไทก้า)
* โอเรนเจอร์ vs คาคุเรนเจอร์ (TIGA) พากย์เป็น นิโจ จูริ / โอเยลโล่
* โอเรนเจอร์ (วิดิโอสแควร์, TIGA) พากย์เป็น นิโจ จูริ / โอเยลโล่
* คาร์เรนเจอร์ vs โอเรนเจอร์ (TIGA) พากย์เป็น นิโจ จูริ / โอเยลโล่, ดัมพ์ และ ซอนเน็ท
* คาร์เรนเจอร์ (ช่อง 9) พากย์เป็น ชิโนฮาระ นัตสึมิ / เยลโล่เรซเซอร์, ดัมพ์ และ ซอนเน็ท
* เมกะเรนเจอร์ vs คาร์เรนเจอร์ (TIGA) พากย์เป็น โจคาซากิ จิซาโตะ / เมกะเยลโล่, ดัมพ์ และ ชิโบเรน่า
* เมกะเรนเจอร์ (ช่อง 9) พากย์เป็น โจคาซากิ จิซาโตะ / เมกะเยลโล่ 
* กิงกะแมน vs เมกะเรนเจอร์ (TIGA) พากย์เป็น โจคาซากิ จิซาโตะ / เมกะเยลโล่ และ ฮิซมีน่า
* โบเคนเจอร์ (DEX) พากย์เป็น มามิยะ นัตสึกิ / โบเคนเยลโล่
* เกคิเรนเจอร์ (DEX) พากย์เป็น เล่าฟาน และ มิรันด้า
* โกออนเจอร์ (DEX) พากย์เสียงของ โรยามะ ซากิ / โกออนเยลโล่, เอนจิน โทริปเตอร์, เคกาเรเซีย และ องค์หญิงมาร
* ชินเคนเจอร์ (DEX) พากย์เสียงของ ชิราอิชิ มาโกะ / ชินเคนพิงค์
* โกเซย์เจอร์ (DEX) พากย์เสียงของ โมเน่ / โกเซย์เยลโล่, ราชิล, ดาต้าส
* มาสค์ไรเดอร์คูกะ (TIGA) พากย์เป็น เอโนกิดะ ฮิคาริ, โกได มิโนริ และ ซาซายามะ โนโซมิ
* มาสค์ไรเดอร์อากิโตะ (DEX) พากย์เป็น โอซาวะ สุมิโกะ, มิสุกิ ไทจิ และ คาตะฮิระ มานามิ
* มาสค์ไรเดอร์ริวคิ (DEX) พากย์เป็น คันซากิ ยูอิ, ชิมาดะ นานาโกะ และ โมโมอิ เรย์โกะ (ภาค EPISODE FINAL ไดแรกเตอร์คัต)
* มาสค์ไรเดอร์ไฟซ์ (DEX) พากย์เป็น โอซาดะ ยูกะ / เครน ออร์เฟนอค
* มาสค์ไรเดอร์ฮิบิกิ (DEX) พากย์เป็น ทาจิบานะ คาสึมิ
* มาสค์ไรเดอร์คาบูโตะ (DEX) พากย์เป็น เทนโด จูกะ
* มาสค์ไรเดอร์เดนโอ (DEX) พากย์เป็น ฮานะ/โคฮานะ
* มาสค์ไรเดอร์คิบะ (DEX) พากย์เป็น รามอน / แบชเชอร์, อาโซ เมกุมิ, มายะ 
* มาสค์ไรเดอร์ดีเคด (DEX) พากย์เป็น คิบาระ
* มาสค์ไรเดอร์ดับเบิ้ล (DEX) พากย์เป็น นารุมิ อากิโกะ , โซโนซาคิ วาคานะ / เครดอล.โดพันท์, ชราวด์  / โซโนซาคิ ฟูมิเนะ, โซโนซาคิ ไรโตะ / ฟิลิป (ตอนเด็ก)
* มาสค์ไรเดอร์โอส (DEX)  พากย์เป็น ชิราอิชิ  จิโยโกะ, เมซูล
* มาสค์ไรเดอร์โฟร์เซ (DEX) พากย์เป็น โจจิมะ ยูกิ และ มิซากิ นาเดชิโกะ / มาสค์ไรเดอร์นาเดชิโกะ
* มาสค์ไรเดอร์วิซาร์ด (DEX) เป็น เมดูซ่า
* มาสค์ไรเดอร์ไกมุ (DEX) พากย์เป็น มินาโตะ โยโกะ / มาสค์ไรเดอร์มาริกะ
* มาสค์ไรเดอร์โกสต์ (DEX) พากย์เป็น สึคิมุระ อาคาริ 
* มาสค์ไรเดอร์เอ็กเซด (DEX) พากย์เป็น ไซบะ นิโกะ
* อุลตร้าแมนทาโร่ (TIGA) พากย์เป็น โมริยาม่า อิซุมิ/ตัวละครหญิงอื่น ๆ ในเรื่อง
* อุลตร้าแมนไดน่า (DEX) พากย์เสียงของ มิโดริคาวะ ไม
* อุลตร้าแมนแม็กซ์ (DEX) พากย์เป็น เอลี่
* อุลตร้าแมนเมบิอุส (DEX) พากย์เป็น อามากาอิ โคโนมิ
* อุลตร้าแกแล็คซี่ ไดไคจูแบทเทิล (DEX) พากย์เสียงของ ฮารุนะ จุน
* อุลตร้าแมนกิงกะ (DEX) พากย์เสียงของ คุโนะ จิกุสะ, สุกิตะ อาริสะ และ ซาคุยะ
* อุลตร้าแมนเอ็กซ์ (DEX) พากย์เสียงของ ทาจิบานะ ซายูริ, เอ็กซ์ดีไวเซอร์และจีโอดีไวเซอร์
* มือถือยอดนักสืบ โฟนเบรฟเวอร์เซเว่น (DEX) พากย์เป็น อาซาโนะ โทโกะ และ คาราซากิ อากิระ
* มาดันเซนคิ ริวเคนโด (TIGA) พากย์เป็น โนเสะ คาโอริ และ คุริฮาระ โคมาจิ
* TOMICA ฮีโร่ เรสคิวไฟเออร์ (TIGA) พากย์เป็น ซึงิยามะ ทามามิ, Q สุเกะ, จูคาเอน

### ภาพยนตร์ต่างประเทศ
* แฮร์รี่ พอตเตอร์กับภาคีนกฟีนิกซ์ พากย์เป็น โดโลเรส อัมบริดจ์
* แฮร์รี่ พอตเตอร์กับเครื่องรางยมทูต ภาค 1 พากย์เป็น โดโลเรส อัมบริดจ์

### รายการโทรทัศน์
* เกมส์ฮาท้าพิสูจน์ : Super Junior (ช่อง 9 เอ็มคอตเอชดี) พากย์เสียง ช่วงถามคำถามผู้ชมทางบ้าน
* SPONGE ฉลาดสุดสุด (ช่อง 9 เอ็มคอตเอชดี) พากย์เป็น แขกรับเชิญ ดาราเกาหลี, คำถามประจำสัปดาห์
* อัจฉริยะ ตัวกะเปี๊ยก (ช่อง 3) พากย์เป็น เด็ก ๆ, ผู้ใหญ่
* Mega Clever ฉลาดสุดสุด (ช่อง 9 เอ็มคอตเอชดี) พากย์เป็นคุณอริชมัน

### เกมส์
* สิบสองหางออนไลน์ พากย์เป็น เพนกวิน แมว

## อ้างอิง

## แหล่งข้อมูลอื่น
* นิตยสารบิ๊กตูน, ปีที่ 5 ฉบับที่ 60 ประจำเดือนกุมภาพันธ์ พ.ศ. 2539
* นิตยสารทีวีแมกกาซีน ฉบับที่ 10, สำนักพิมพ์อนิเมทกรุ๊ป, 2533, หน้า 126
* www.kartoon-discovery.
* ข้อมูล รายชื่อ นักพากย์ไทย

หมวดหมู่:บุคคลจากเขตหนองจอก
หมวดหมู่:นักพากย์หญิงชาวไทย
หมวดหมู่:นักพากย์การ์ตูนชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช